پرزیدنت الهام علی یئو ارمنیستان-آذربایجان موناقیشه‌سی ایله باغلی سؤیله‌دیگی فیکیرلره گؤره جمهور باشقانی رجب طیب اردوغانا اؤز تشککورونو بیلدیریب.
"آذربایجان جمهوریتی‌نین پرزیدنتی جناب الهام علی یئو تورکیه جمهوریتی‌نین پرزیدنتی، عزیز قارداشی جناب رجب طیب اردوغانا "تاریخ، سیاست و اؤلکه لرآراسی موناسیبت‌لر باخیمیندان اولوسلار آراسی دنیز حقوقو و دوغو آغ دنیزی سیمپوزیومو"ندا ارمنیستان-آذربایجان موناقیشه‌سی ایله باغلی سؤیله‌دیگی فیکیرلره گؤره اؤز تشککورونو بیلدیریر. ارمنیستان سلاحلی قوه‌لری‌نین آذربایجانا قارشی نؤوبتی حربی تخریباتی‌نین ایلک ساعات لاریندان  اعتباراً حؤرمت‌لی جناب پرزیدنت باشدا اولماقلا قارداش تورکیه ارمنیستانین آذربایجانا قارشی حربی تجاووزونو قطعیت ایله پیسله‌میش و اؤزونون بیرمنا‌لی دستکینی گؤسترمیش‌دیر. آذربایجان خالقی بو دستکی یوکسک قیمتلندیریر".
بو باره‌ده آذربایجان پرزیدنتی‌نین کؤمکچی‌سی حکمت حاجی یئو بیلدیریب.
اونون سؤزلرینه گؤره، توووز حادثه‌لری زامانی دا ارمنیستانین آذربایجانا قارشی حربی تخریباتینی ایلک دقیقه‌لردن ان قطعی شکیلده پیسله‌ین اؤلکه تورکیه جمهوریتی اولوب: "پرزیدنت الهام علی یئو آذربایجانین دا هر زامان تورکیه-‌نین یانیندا اولدوغونو قئید ائدیب. آذربایجان و تورکیه "بیر میللت ایکی دؤولت" پرینسیپینه اویغون اولا‌راق بوتون مسئله‌لرده هم رای‌لیک نوماییش ائتدیریر و دایم بیر-بیرینی ترددودسوز دستکلییر".
